|  |  |
| --- | --- |
| REPUBLIKA HRVATSKA |  |
| VARAŽDINSKA ŽUPANIJA |  |
| GRAD IVANEC |  |
| GRADSKO VIJEĆE |  |

KLASA: 340-01/12-01/29

URBROJ: 2186/012-03/023-12-2

Ivanec, 26. rujna 2012.

Na temelju članka 109. stavka 1. i 2. Zakona o cestama (»Narodne novine«, broj 84/11) i članka 35. Statuta Grada Ivanca („Službeni vjesnik Varaždinske županije“, broj 21/09), Gradsko vijeće Grada Ivanca na 30. sjednici održanoj 26. rujna 2012. godine, donosi

**O D L U K U**

**o dopunama Odluke o nerazvrstanim cestama**

**Članak 1.**

U Odluci o nerazvrstanim cestama („Službeni vjesnik Varaždinske županije“ broj 44/11) u članku 16. stavak 1. dopunjuje se na način da iza točke 8. dolazi točka 9. koja glasi:

„9. Onemogućavanje ili smanjivanje preglednosti, prozračivanja i sušenja ceste veličinom krošnje ili vegetacije od živice, grmlja, drveća i drugog raslinja.“

**Članak 2.**

U članku 16. Odluke iza stavka 3. dodaju se stavci 4.-5. koji glase:

„Iznimno, u dovršenim i pretežito dovršenim dijelovima naselja, širina zaštitnog pojasa, u smislu izgradnje ograda, određuje se prema pretežito formiranom pravcu izgrađenih ograda, ali ne manje od 1,5 metara od osi prometnice.

U pretežito neizgrađenim dijelovima zona povremenog stanovanja najmanja širina zaštitnog pojasa određena je najmanje 2,8 metara od osi prometnice.“

**Članak 3.**

Ova Odluka stupa na snagu osmog dana od dana objave u Službenom vjesniku Varaždinske županije.

|  |  |
| --- | --- |
|  | PREDSJEDNIK GRADSKOG  VIJEĆA IVANEC: |
|  | Čedomir Bračko |